ช็อตนี้ เกมใหญ่ มาก
ไคลแมกซ์ ข่าวใหญ่ไทยแลนด์,8 ก.พ. ตามกำหนดการคือวันสุดท้ายของโปรแกรมรับสมัครเลือกตั้ง แต่ละพรรคต้องส่งรายชื่อ ทั้งผู้สมัคร ส.ส. 350 เขตเลือกตั้ง บัญชีรายชื่อหรือ ส.ส.ปาร์ตี้ลิสต์ รวมถึงบัญชี 3 แคนดิเดตนายกฯ แต่ละป้อมค่าย,แน่นอนในจุดโฟกัสรายการนี้อยู่ที่ บิ๊กตู่ พล.อ.ประยุทธ์ จันทร์โอชา นายกฯและหัวหน้า คสช. ที่พรรคพลังประชารัฐส่งเทียบเชิญมาอยู่ในบัญชี,ผมจะตัดสินใจเช้าวันที่ 8 ก.พ. เวลาประมาณ 9 โมงถึง 10 โมง,ล็อกวัน ว. เวลา น. มี คำตอบ อย่างเป็นทางการ,แล้วก็เป็นอะไรที่ บิ๊กตู่ โชว์แพรวพราว บอกใบ้จะเป็น ข่าวดี ของประชาชน,นอกเหนือไปจากคิวนำร่องก่อนเดดไลน์ แวบจากทำเนียบฯ ถอดสูทเดินตลาด แวะฝากท้องมื้อกลางวันที่ร้านก๋วยเตี๋ยวเป็ดเจ้าดัง สั่งเมนูโปรดเต็มโต๊ะ แวะซื้อขนมนมเนย เยี่ยมพ่อค้าแม่ขายที่ตลาดนางเลิ้ง,ในบทเดินดินกินข้าวแกง สไตล์การเมืองจี๊ดจ๊าด,ในภาวะที่บรรดาสื่อมวลชนที่ติดตามทำข่าว ประเมินค่าฝุ่นละอองทางอารมณ์ของผู้นำ ค่าพีเอ็ม ของ ไพรม์มินิสเตอร์ประยุทธ์ น่าจะเบาบางไปมาก ไม่มีอาการฟึดฟัด หงุดหงิด,ภูมิแพ้การเมือง ลดดีกรีแล้ว,อันนี้ก็ไม่แน่ใจ เป็นเพราะเรื่องที่มีรายงานข่าว ทำเจ้าตัวต้องดึงจังหวะตัดสินใจครั้งสำคัญรอบนี้ เนื่องจากต้องรอการบริหารจัดการจัดทัพในค่ายพลังประชารัฐ ให้ ได้ดั่งใจ หรือไม่,ทั้งการจัดรายชื่อปาร์ตี้ลิสต์ พปชร. ที่สุดท้ายคละอันดับทีมงานแต่ละขั้วในค่าย เจียดๆที่นั่งกันไป,ถึงจุดที่ขอใช้อำนาจสิทธิ์ขาด ใช้สิทธิเคาะ ใครจะขวาง,เช่นเดียวกับกระแสข่าวที่ผู้นำดึงเวลาให้คำตอบรับเทียบเชิญเพราะทีมท็อปบูตฝ่าย เสธ.ใกล้ตัว อยากให้ บิ๊กตู่ คือสเปเชียลวัน เป็นหนึ่งเดียวในบัญชี มากกว่าจะแชร์โชว์ร่วมกับ 2 ด็อกเตอร์ทีมเศรษฐกิจรัฐบาลอย่าง ดร.สมคิด จาตุศรีพิทักษ์-ดร.อุตตม สาวนายน ที่ปีกนักการเมืองพยายามผลักดัน,สุดท้ายจบตามที่ต้องการ เพราะ ดร.สมคิด-ดร.อุตตม ก็เห็นพ้องแนวทางทีมนายกฯ มองว่าพรรคพลังประชารัฐ แบรนด์นี้อย่างไรก็ต้องโชว์ขาย บิ๊กตู่ เพื่อสานต่อการปฏิรูป,2 ด็อกเตอร์แสดงตัว พร้อมเป็นกองหนุนชั้นดีให้ผู้นำ,อีกทางก็มีปัจจัยของสถานการณ์ร้อน จ่อมี ข่าวใหญ่ จากอีกค่ายการเมือง พรรคไทยรักษาชาติ (ทษช.) ที่ออกแนวเดียวกัน ทั้งการจัดวางคนลงบัญชีปาร์ตี้ลิสต์ ที่มีแรงกระเพื่อมแรงจากขั้ว มวลชน แกนนำ นปช.ที่หลายรายโดนถีบไปอยู่ลำดับที่ต้องลุ้นเหนื่อยในบัญชี,ขณะที่หัวแถวในบัญชี ส่วนใหญ่เป็นลูกหลานตระกูลชินฯ และประเภทใกล้ชิดอดีตผู้นำหญิง,ปีก นปช.เจ็บ แผลในใจ ก็ต้องเก็บอาการ,เพราะอีกทางก็มีประเด็นมากลบปมร้อนกับเรื่องการจัดบัญชี แคนดิเดตผู้นำ ของพรรค ที่ข่าวเล็ดลอดออกมาว่อนกระหึ่มเมือง ตั้งแต่วันประชุมกรรมการบริหารพรรครอบแรกเมื่อต้นสัปดาห์,แผน เว้นว่าง ที่นั่งบัญชีนายกฯ ไว้สำหรับ คนสำคัญ ระดับ ผู้สูงศักดิ์,เป็น หนึ่งเดียว ในบัญชีนายกฯพรรคไทยรักษาชาติ,เรื่องการจัดบัญชีปาร์ตี้ลิสต์ของ ทษช. จึงเป็นเรื่องเล็กไปเลย เมื่อเจอคิวบัญชี ลิสต์นายกฯ ที่มีหลายปัจจัยให้ตัดสินใจ ทั้งสัญญาณจากนายใหญ่แดนไกลจะเปลี่ยนใจส่งซิกเดินหน้าตามเดิมหรือไม่,และที่สำคัญคือทิศทาง ลมบน เป็นอย่างไร,จนเกิดปรากฏการณ์ รอชม ทั้งในค่าย และคนดูรอบวง,พปชร.-ทษช. ดึงเวลาเปิดชื่อโชว์บัญชีจนเข้าสู่วันสุดท้าย ตามเงื่อนไขเดดไลน์ บัญชีนายกฯ ลงล็อกเงื่อนเวลา เปิด ข่าวใหญ่ประเทศไทย ว่าด้วยบัญชีผู้นำจาก 2 ค่าย 2 ขั้วเกี่ยวโยง,บทสรุปช่วงนี้ จะสะท้อนทิศทางบ้านเมืองห้วงต่อไปแน่นอน.,ทีมข่าวการเมือง รายงาน
ไคลแมกซ์ ข่าวใหญ่ไทยแลนด์ 8 ก.พ. ตามกำหนดการคือวันสุดท้ายของโปรแกรมรับสมัครเลือกตั้ง แต่ละพรรคต้องส่งรายชื่อ ทั้งผู้สมัคร ส.ส. 350 เขตเลือกตั้ง บัญชีรายชื่อหรือ ส.ส.ปาร์ตี้ลิสต์
เลือกตั้ง,เลือกตั้ง62,ประยุทธ์ จันทร์โอชา,วิเคราะห์การเมือง,ทีมข่าวการเมือง